## Pravilnik o tehničkim i mjeriteljskim zahtjevima za ovlašćivanje servisa za pripremu brojila električne energije za ovjeravanje

### NN 155/2004 (8.11.2004.), Pravilnik o tehničkim i mjeriteljskim zahtjevima za ovlašćivanje servisa za pripremu brojila električne energije za ovjeravanje

# DrŽavni zavod za normizaciju i mjeriteljstvo

2720

Na
temelju članka 8. stavak 5. Zakona o mjeriteljstvu (»Narodne novine«, broj
163/03), ravnatelj Državnog zavoda za normizaciju i mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU BROJILA ELEKTRIČNE ENERGIJE ZA OVJERAVANJE

I.
OPĆE ODREDBE

Članak
1.

Ovim se pravilnikom propisuju tehnički i mjeriteljski
zahtje­vi za ovlašćivanje servisa za pripremu brojila električne energije (u
daljnjem tekstu: brojila) za ovjeravanje.

Članak
2.

Ovlašteni
servis (u daljnjem tekstu: servis) pregledava, servisira i ispituje brojila
radi pripreme za ovjeravanje, a Državni zavod za normizaciju i mjeriteljstvo (u
daljnjem tekstu: Zavod) ovjerava brojila.

Članak
3.

Priprema
brojila za ovjeravanje, u smislu ovoga pravilnika, podrazumijeva pregled i po
potrebi popravak brojila, pripremu brojila, postavljanje brojila na uređaj za
ispitivanje, pripremu uređaja za ispitivanje brojila, ispitivanje brojila, tj. provjeru
mjeriteljskih značajka brojila te pisanje izvješća o ispitivanju brojila.

II.
TEHNIČKI I MJERITELJSKI ZAHTJEVI KOJE MORA ISPUNITI PRAVNA OSOBA ILI SERVIS

Članak
4.

Servis
mora ispunjavati zahtjeve propisane zakonom i zahtje­ve koji se odnose na:

1.
opremu za ispitivanje brojila

2.
prostorije za ispitivanje brojila

3.
radnike

4.
propisanu dokumentaciju.

Članak
5.

Potrebna
oprema za ispitivanje brojila je:

1. uređaj
za ispitivanje brojila (s etalonskim vatmetrima i/ili etalonskim brojilima)

2.
mjerilo vremena

3.
kontrolni instrumenti (ampermetri, voltmetri, frekvencmetri i sl.)

4.
stalci za postavljanje brojila

5. uređaj
za ispitivanje izolacijskih svojstava

6.
izvor napajanja.

Etaloni
koji se upotrebljavaju za ovjeravanje mjerila vremena moraju biti umjereni, a
ostala mjerna oprema mora biti ovjerena ili umjerena.

Članak
6.

Uređaj
za ispitivanje brojila mora omogućiti ispitivanje brojila primjenom ovih
metoda:

–
metodom mjerenja vremena i snage (metoda vrijeme-snaga, vatmetarska metoda)

–
metodom mjerenja rada – usporedba s etalonskim brojilom (metoda etalonskog
brojila).

Metoda
mjerenja vremena i snage može se upotrebljavati samo za ovjeravanje brojila
razreda točnosti 2 i 3.

Članak
7.

Etalonski
vatmetri ugrađeni u uređaj moraju biti:

1.
najmanje razreda točnosti 0,2 i nazivne struje 5 A ili 1 A – ako su ugrađeni u
uređaj za ispitivanje brojila razreda točnosti 2 i 3

2.
najmanje razreda točnosti 0,1 – ako su ugrađeni u uređaj za ispitivanje brojila
razreda točnosti 0,2 S, 0,5 S, 0,5 i 1.

 Članak 8.

Granice
dopuštenih pogrešaka uređaja i etalonskih brojila (ug­ra­đenih u primarnu
stranu uređaja) za ispitivanje brojila električne energije pri ispitivanju
brojila djelatne električne energije razreda točnosti 2; 1; 0,5, 0,5 S i 0,2 S
kao i pri ispitivanju brojila jalove električne energije razreda točnosti 2 i 3
moraju biti unutar granica danih u tablicama 1, 2 i 3 pri svim ispitnim opterećenjima
na kojima se brojila ispituju, u skladu s njihovim razredom točnosti, osnovnom
(*I**b*) ili nazivnom strujom (*I**n*) i najvećom strujom (*I**max*).

Članak
9.

Za novoproizvedene uređaje i
etalonska brojila vrijednosti *s**max* u kontrolnoj točki *U**c**, I**c*trebaju biti unutar granica
danih u tablicama 1, 2 i 3, a za uređaje i etalonska brojila u uporabi dopuštene
su dvostruko veće vrijednosti.

*Tablica
1:*
Granice dopuštenih pogrešaka i ponovljivost mjerenja trofaznih i jednofaznih
uređaja i etalonskih brojila za ispitivanje brojila djelatne energije razreda
točnosti 1 i 2

|  |  |  |  |  |  |  |
| --- | --- | --- | --- | --- | --- | --- |
| Razred | 1 | | | 2 | | |
| točnosti |
| brojila |
| Faktor snage | 1 | 0,5 ind. | 0.5 kap. | 1 | 0,5 ind. | 0.5 kap. |
| *E**3max* | ± 0,20 % | ± 0,30 % | ± 0,40 % | ± 0,30 % | ± 0,45 % | ± 0,60 % |
| *E**1max* | ± 0,30 % | ± 0,45 % | ± 0,60 % | ± 0,45 % | ± 0,60 % | ± 0,80 % |
| *S**max* | 0.02 | 0,03 | – | 0,03 | 0,05 | – |

*if !supportEmptyParas endif*

*Tablica 2:* Granice
dopuštenih pogrešaka i ponovljivost mjerenja trofaznih i jednofaznih uređaja i
etalonskih brojila za ispitivanje brojila jalove energije razreda točnosti 2 i
3

|  |  |  |  |  |  |
| --- | --- | --- | --- | --- | --- |
| Razred | 2 | | | 3 | |
| točnosti |
| brojila |
| Faktor snage | 1 | 0,5 ind. | 0.5 kap. | 1 | 0,5 ind. |
| *E**3max* | ± 0,30 % | ± 0,45% | ± 0,60 % | ± 0,40 % | ± 0,70 % |
| *E**1max* | ± 0,45 % | ± 0,60% | ± 0,80 % | ± 0,50 % | ± 0,90 % |
| *S**max* | 0,03 | 0,05 | – | – | – |

if !supportEmptyParas endif

if !supportEmptyParas endif

*Tablica 3:* Granica dopuštenih
pogrešaka i ponovljivost mjerenja trofaznih i jednofaznih uređaja i etalonskih
brojila za ispitivanje brojila djelatne energije razreda točnosti 0,5, 0,5 S i
0,2 S

|  |  |  |  |  |  |  |
| --- | --- | --- | --- | --- | --- | --- |
| Razred | 0,2 S | | | 0,5 S i 0,5 | | |
| točnosti |
| brojila |
| Faktor snage | 1 | 0,5 ind. | 0.5 kap. | 1 | 0,5 ind. | 0.5 kap. |
| *E**3max* | ± 0,05 % | ± 0,10 % | ± 0,10 % | ± 0,10 % | ± 0,15 % | ± 0,20 % |
| *E**1max* | ± 0,10 % | ± 0,15 % | ± 0,15 % | ± 0,15 % | ± 0,25 % | ± 0,30 % |
| *s**max* | 0.01 | 0,02 | – | 0,01 | 0,02 | – |

if !supportEmptyParas endif

gdje je:

*E**3max**–*najveća dopuštena pogreška
jednofaznih i trofaznih uređaja i etalonskih brojila pri uravnoteženom opte­rećenju

*E**1max* –najveća dopuštena pogreška
trofaznih uređaja i etalonskih brojila opterećenih jednofazno pri simetričnom sustavu
napona

*s**max*     eksperimentalno standardno odstupanje niza ponovljenih mjerenja
napravljenih u »kontrolnoj točki« *U**c**, I**c**.*

![](dodatni/349876.gif)

gdje je:

*E**i*– pogreška uređaja ili etalonskog brojila određena pojedinim mjerenjem
u nizu od *n* ponovljenih mjerenja na određenoj ispitnoj točki

*![](dodatni/349877.gif)–* srednja vrijednost *n* pogrešaka *E**i*

*n* –   ukupan broj mjerenja.

Članak
10.

Granice dopuštene relativne pogreške mjerila vremena
moraju biti manje od ± 10-4
za vremenski razmak od jednog sata.

Članak 11.

Stalci za postavljanje brojila moraju omogućiti
postavljanje brojila u vertikalni položaj.

Pri najnižem naponskom mjernom području uređaja za
ispitivanje brojila i pri najvećem broju brojila koja se mogu postaviti na
stalak, pad napona u naponskim krugovima stalka na koji se postavljaju brojila
ne smije biti veći od:

1. 0,1% nazivne vrijednosti napona brojila – kad su
na stalku postavljena brojila djelatne električne energije razreda točnosti 2 i
brojila jalove električne energije razreda točnosti 2 i 3

2. 0,015 % nazivne vrijednosti napona brojila – kad
su na stalku postavljena brojila djelatne električne energije razreda točnosti
0,2 S; 0,5 S; 05 i 1.

Magnetska indukcija stranog podrijetla na bilo kojem
mjernom mjestu na stalku za postavljanje brojila ne smije biti veća od 0,05 mT.

Članak 12.

Servisi u kojima se ovjeravanje brojila obavlja
primjenom mjerne metode mjerenja vremena i snage moraju za povremenu kontrolu
ampermetara, voltmetara i frekvencmetara ugrađenih u kontrolne uređaje imati
kontrolni instrument za provjeru njihove točnosti razreda točnosti najmanje
0,2.

Servisi u kojima se ovjeravanje brojila obavlja
usporedbom s višenamjenskim etalonskim brojilima, (koja mjere struju, napon i
frekvenciju) ne moraju biti opremljeni kontrolnim instrumentom.

Članak 13.

Uređaji za ispitivanje izolacije brojila moraju imati
moguć­nost regulacije napona te odgovarajuću zaštitu i signalizaciju.

Uređaj za ispitivanje izolacije brojila mora imati
snagu najmanje 500 VA, a naponsko područje 2000 V odnosno 4000 V pri sinusnom
obliku napona. Postavljanje napona mora biti neprekidno od 0 V do 2000 V
odnosno 4000 V, pri čemu se napon mjeri voltmetrom razreda točnosti najmanje
1,5.

Članak 14.

Izvori za napajanje uređaja za ispitivanje brojila moraju,
pri promjeni napona napajanja za ± 10% i frekvencije za ± 1% od nazivnih
vrijednosti, na izlaznim priključcima uređaja za ispitivanje brojila osigurati
referencijske uvjete (u pogledu iznosa napona, struje i frekvencije, oblika
valova napona i struje, redoslijeda faza i ravnoteže napona i struja) u skladu
s mjeriteljskim zahtjevima za razred točnosti i vrstu brojila koja se ispituju.
Vrijeme regulacije napona ne smije biti duže od 0,5 s.

Pri
promjeni opterećenja izvora napajanja od praznog hoda do 75% nazivnog opterećenja,
promjena stabiliziranog napona ne smije iznositi više od ± 0,1% odnosno ± 0,05%
od nazivnog mjernog područja, pri čemu vrijeme regulacije napona ne smije biti
duže od 1 s.

Članak
15.

Pravna
osoba odnosno servis treba biti opremljen s elektro­ničkim računalom (PC) s
mogućnošću spajanja na Internet i povezivanja na bazu podataka Zavoda.

Članak
16.

Pravna
osoba odnosno servis mora imati prostoriju za ispitivanje brojila koja mora
biti odvojena od prostorija za pripremu.

Prostorija
za ispitivanje mora:

1. biti
čista, suha i dovoljno prostrana za neometano ispitivanje brojila

2. biti
dovoljno prostrana za smještaj potrebne opreme

3. biti zaštićena od izravna sunčeva utjecaja

4. imati police, kolica odnosno panele za smještaj
brojila koja se ispituju

5. imati dnevnu i odgovarajuću opću i posebnu električnu
rasvjetu

6. imati mogućnost održavanja uvjeta temperature
okolice u granicama 23 °C ± 1 °C (za ispitivanja brojila razreda točnosti 0,5)
odnosno 23 °C ± 2 °C (za ispitivanja brojila razreda točnosti 0,2 S, 0,5 S, 1,
2 i 3) te relativne vlažnosti zraka u granicama 60% ± 15 %

7. imati antistatički i vodoravan pod

8. imati tako izvedena ulazna vrata da je omogućena
kontrola ulaska u tu prostoriju.

U prostoriji za ispitivanje i u njezinoj okolici ne
smije biti izvora potresa i vibracija koji bi mogli utjecati na točnost mjere­nja.

Članak 17.

Termometri i higrometri moraju biti postavljeni na
zid prostorije za ispitivanje brojila tako da od zida budu udaljeni 15 cm do 20
cm, na visini 150 cm do 170 cm iznad poda.

Najmanja podjela termometra mora biti 0,5 °C, a
higrometra 5 %.

Termometri i higrometri koji se rabe za mjerenje
uvjeta okoliša u prostoriji za ispitivanje brojila moraju biti ovjereni ili
umjereni.

Članak
18.

Servis
mora imati najmanje dva radnika koji obavljaju poslove pripreme brojila za
ovjeravanje.

Radnici
iz stavka 1. ovoga članka moraju imati najmanje SSS tehničkog smjera i 3 godine
radnog iskustva na poslovima ispitivanja, proizvodnje ili servisiranja brojila,
ili najmanje KV tehničke struke i najmanje 4 godine radnog iskustva na
poslovima ispitivanja, proizvodnje ili servisiranja brojila te moraju poznavati
propise o postupcima i metodama ispitivanja brojila.

Članak
19.

Servis
mora čuvati izvješća o ispitivanju na elektroničkom mediju ili u tiskanom
obliku najmanje godinu nakon isteka valjanosti ovjere.

III.
PRIJELAZNE I ZAVRŠNE ODREDBE

Članak
20.

Servisu
koji ispunjava uvjete propisane ovim pravilnikom izdaje se rješenje koje važi 3
(tri) godine od dana njegove pravo­moćnosti.

Članak
21.

Danom
stupanja na snagu ovoga pravilnika prestaje važiti Pravilnik o uvjetima ovlašćivanja
pravnih osoba i servisa, o postupku ispitivanja i ovjeravanja i o tehničkim i
mjeriteljskim zahtje­vima za brojila električne energije (»Narodne novine« broj
149/04).

Članak 22.

Do ovlaštenja servisa u smislu odredaba ovoga
pravilnika, poslove ovlaštenog servisa obavljat će pravne ili fizičke osobe
koje su za poslove pripreme brojila za ovjeravanje bile ovlaštene na temelju
Pravilnika o uvjetima za potvrđene mjeriteljske laboratorije za ovjeravanje
brojila električne energije i načinu njihovog rada (»Narodne novine« br.
11/03).

Članak 23.

Ovaj pravilnik stupa na snagu osmoga dana od dana
objave u »Narodnim novinama«.

Klasa: 011-02/04-07/08
Urbroj: 558-03/2-04-2
Zagreb, 2. studenoga 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 155/2004-2720
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)